گیتا تری پاٹھی

گیتا تری پاٹھی نیپالی گیت نگار، مضمون نگار، ادبی نقاد، شاعر اور محقق ہیں۔ان۔کا شمار نیپالی زبان میں کے نامور مصنفین میں ہوتا ہے۔ ان کے شعری مجموعے کی دو جلدیں دستیاب ہیں۔وہ خواتین، ماحولیات اور معاشرتی ناانصافی سے متعلق امور پر اخبارات کے لیے بھی لکھتی ہیں ۔

نیپال حکومت نے گیتا ترپاٹھی کو  'پدما کنیا گولڈ میڈل - 2000' سے بھی نوازا ہے۔ انھوں نے نیپال حکومت کی ایک بڑی ثقافتی تنظیم 'سنسکرتک سنستھان' سے سن 2008 میں 'بہترین گیت نگار ایوارڈ'  بھی حاصل کیا۔

 ابتدائی زندگی 
گیتا تریپاٹھی کی پیدائش 28 جون 1972 کو کھریل تھوک، کیورپلانچوک میں ایک معلم بیدراج تھپالیا اور رامے دیوی تھپالیا کے گھر ہوئی۔ انھوں نے اپنی  اسکول کی تعلیم 1988 میں کھریل تھوک میں مکمل کی اور مزید تعلیم حاصل کرنے کے لیے کھٹمنڈو چلی گئیں۔ انھو ں نے کھٹمنڈو کے پدما کنیا کیمپس میں شمولیت اختیار کی اور1993 میں گریجویشن مکمل کی۔ انھوں نے پدماکنیا کالج میں تعلیم حاصل کرنے کے دوران میں 1989 میں یادو راج تریپاٹھی سے شادی کی۔ شادی بعد انھوں نے اپنی تعلیم کا سلسلہ جاری رکھا اور 1998 میں نیپالی ادب میں ماسٹر ڈگری حاصل کی، انھوں نے یونیورسٹی میں ٹاپ کرکے طلائی تمغا حاصل کیا۔

ماسٹر ڈگری مکمل کرنے کے بعد، انھوں نے اپنی دلچسپی اور انتخاب کے تحت تری بھوون یونیورسٹی اور پربھنچل یونیورسٹی کے تحت مختلف کالجوں میں پڑھانا شروع کیا۔ ترپیاٹھی نے کالج کے دنوں اور اس کے بعد بھی اپنے تحریری کیریئر کو جاری رکھا۔ بعد میں، انھوں نے 2017 میں تری بھوون یونیورسٹی سے نیپالی ادب میں پی ایچ ڈی کی ڈگری حاصل کی۔

 کیریئر 
گیتا ترپاٹھی ایک کثیر اصناف میں تجربات اور لکھنے والی مصنفہ ہیں۔ انھوں نے شاعری کی دو کتابیں، نظموں کی ایک کتاب، مضامین کی ایک کتاب اور ادبی تنقید سے متعلق متعدد کتابیں لکھی ہیں۔ 

 حوالہ جات 

زمرہ:1972ء کی پیدائشیں
زمرہ:بقید حیات شخصیات
زمرہ:بیسویں صدی کی مصنفات
زمرہ:کھٹمنڈو کی شخصیات
زمرہ:نسائیت کی نقاد خواتین
زمرہ:نیپالی ادبی نقاد
زمرہ:نیپالی افسانچہ نگار
زمرہ:نیپالی غنائی شعرا
زمرہ:نیپالی نغمہ نگار
زمرہ:اکیسویں صدی کے نیپالی شعرا
زمرہ:نیپالی زبان کے مصنفین
زمرہ:نیپالی زبان کے شعراء
زمرہ:تری بھون یونیورسٹی کے فضلا
زمرہ:کابھرے پلانچوک ضلع کی شخصیات
زمرہ:نیپالی خواتین افسانہ نگار
زمرہ:پدم کنیا ملٹیپل کیمپس کے فضلا